1. ΒΑΣΙΛΙΚΟΝ ΔΙΑΤΑΓΜΑ της 15/24 Μαΐου 1939 Περί εκτελέσεως των άρθρ. 9 παρ. 4 και 31 του Α.Ν. 1621/1939 «περί ταμείου συντάξεων νομικών» (τρόπου υπολογισμού και αποδείξεως χρόνου ασφαλίσεως ταμείου συντάξεων νομικών, υποβλητέων δικαιολογητικών, συνταξιοδοτήσεων κλπ.). Χρόνος ασφαλίσεως. Έναρξις και λήξις αυτού. Άρθρ.1.-1.Ο χρόνος ασφαλίσεως του ταμείου υπολογίζεται κατά έτη, μήνας και ημέρας ημερολογιακώς (ανεξαρτήτως του συνολικού αριθμού των ημερών). 2.Η ασφάλισις άρχεται δια μεν τους αμίσθους ασφαλισμένους από της ημερομηνίας της ορκοδοσίας των, εξαιρέσει των δικηγόρων ων η όρκισις εγένετο μετά την ισχύν του Νόμ. 1017 (31 Δεκ. 1937), δι’ ους η ασφάλισις άρχεται από της εις το μητρώον των δικηγόρων παρά τω δικηγορικώ συλλόγω εγγραφής, δια δε τους εμμίσθους ησφαλισμένους από της ημερομηνίας του εγγράφου του διορισμού αυτών. 3.Η ασφάλισις λήγει δι’ άπαντας τους ησφαλισμένους από της ημερομηνίας της εις τούτους επιδόσεως του εγγράφου δι’ ου τοις εκοινοποιήθη το Δ/μα ή η απόφασις περί απολύσεως ή αποδοχής παραιτήσεώς των, εκτός εάν δεν επεδόθη αυτοίς τοιούτον έγγραφον ή επεδόθη τούτο μετά την παρέλευσιν 20ημέρου από της δημοσιεύσεως εις την Εφημερίδα της Κυβερνήσεως του Δ/τος ή της αποφάσεως, οπότε η ασφάλισις λήγει κατά την ημερομηνίαν καθ’ ην συμπληρούνται 20 ημέραι από της δημοσιεύσεως. Εις την περίπτωσιν θανάτου η ασφάλισις λήγει δι’ άπαντας τους ησφαλισμένους από της επομένης του θανάτου. Απόδειξις χρόνου ασφαλίσεως. Άρθρ.2.-Δια την απόδειξιν του χρόνου ασφαλίσεως και δια την αναγνώρισιν και εξαγοράν της προϋπηρεσίας δέον να υποβληθώσιν εις το ταμείον: 1)Δια την υπηρεσίαν ως δικηγόρου: α)πιστοποιητικόν του οικείου δικηγορικού συλλόγου βεβαιούν λεπτομερώς τον χρόνον της υπηρεσίας και της πραγματικής ασκήσεως του επαγγέλματος, εν αδυναμία δε βεβαιώσεως περί της πραγματικής ασκήσεως του επαγγέλματος έτερα δικαιολογητικά οριζόμενα εκάστοτε υπό του διοικητικού συμβουλίου, εξ ων να προκύπτη η τοιαύτη πραγματική άσκησις, και β)υπεύθυνος δήλωσις, ότι καθ’ ο διάστημα ήτο δικηγόρος ήσκησε πράγματι το επάγγελμα τούτο και δεν ετράπη εις έργα, άτινα συμφώνως προς τας εκάστοτε ισχυούσας διατάξεις του κώδικος περί δικηγόρων θεωρούνται ασυμβίβαστα προς το επάγγελμα του δικηγόρου, και γ)αντίγραφον του πρακτικού ορκοδοσίας ή βεβαίωσις του οικείου δικηγορικού συλλόγου περί της χρονολογίας της εις το μητρώον των δικηγόρων εγγραφής, κατά τας διακρίσεις του εδάφ. 2 του άρθρου 1 του παρόντος. Η βεβαίωσις αύτη δύναται να περιληφθή εις το κατά το ανωτέρω εδ. α΄ πιστοποιητικόν. 2)Δια την υπηρεσίαν ως συμβολαιογράφου, αμίσθου υποθηκοφύλακος και άμισθου υποθηκοφύλακος και αμίσθου μεταγραφοφύλακος πιστοποιητικόν του Υπουργείου Δικαιοσύνης βεβαιούν λεπτομερώς τον χρόνο της υπηρεσίας, ως και επίσημον αντίγραφον του πρακτικού ορκοδοσίας. 3)Δια την υπηρεσίαν ως δικολάβου: α)πιστοποιητικόν του Υπουργείου Δικαιοσύνης βεβαιούν λεπτομερώς τον χρόνον υπηρεσίας, β)πιστοποιητικόν του αρμοδίου ειρηνοδίκου περί ασκήσεως του επαγγέλματος του δικολάβου, ως μόνου τοιούτου, γ)αντίγραφον του πρακτικού ορκοδοσίας, και δ)αντίγραφον πτυχίου νομικής, εφ’ όσον βάσει του νόμου απαιτείται τοιούτον. 4)Δια την υπηρεσίαν ως αμίσθου δικαστικού κλητήρος: α)πιστοποιητικόν του Υπουργείου Δικαιοσύνης περί του χρόνου υπηρεσίας, β)πιστοποιητικόν του αρμοδίου εισαγγελέως ή ειρηνοδίκου περί της πραγματικής ασκήσεως του επαγγέλματος, και γ)αντίγραφον πρακτικού ορκοδοσίας. 5)Δια την υπηρεσίαν ως εμμίσθου αντίγραφον αποφάσεως του Ελεγκτικού Συνεδρίου ή πιστοποιητικόν της αρμοδίας αρχής βεβαιούν λεπτομερώς τον χρόνον της πραγματικής υπηρεσίας. 6)Δια την υπηρεσίαν εν τω στρατώ, ναυτικώ, αεροπορία,. χωροφυλακή και αστυνομία πόλεων επίσημον αντίγραφον φύλλου στρατολογικού μητρώου ή πιστοποιητικόν της αρμοδίας αρχής βεβαιούν λεπτομερώς τον χρόνον υπηρεσίας. 7)Δια την υπηρεσίαν την μη διανυθείσαν εν Ελλάδι, αλλά αλλαχού, υπό τινα των εν τη παρ. 1 του άρθρ. 7 του υπ’ αριθ. 1621/1939 Α.Νόμου  ιδιοτήτων: α)δια την δικηγορικήν  τοιαύτην  πιστοΑπονομή συντάξεων Ταμείου Νομικών 39.Γ.γ.1 Σελ. 117 ποιητικόν του ελληνικού προξενείου (του τηρούντος το αρχείον του καταργηθέντος οικείου ελληνικού προξενικού δικαστηρίου) ή του οικείου πατριαρχείου, ή της ιεράς μητροπόλεως ή των υφισταμένων ελληνικών κοινοτήτων, βεβαιούν λεπτομερώς τον χρόνον της πραγματικής δικηγορικής υπηρεσίας, ως και επίσημον αντίγραφον του πανεπιστημιακού διπλώματος, β)δια την έμμισθον υπηρεσίαν πιστοποιητικόν της αρμοδίας αρχής του Κράτους, παρ’ η παρεσχέθη αύτη, βεβαιούν λεπτομερώς τον χρόνον της πραγματικής υπηρεσίας. Δικαιολογητικά αναγκαία προς απονομήν  συντάξεως. Άρθρ.3.-1.Προς απονομήν εκ του ταμείου εις τους ησφαλισμένους συντάξεως δέον να υποβληθώσιν υπό τούτων τα κάτωθι δικαιολογητικά: α)Τα υπό του ανωτέρω άρθρου 2 καθοριζόμενα δια την απόδειξιν του χρόνου ασφαλίσεως δικαιολογητικά. Εάν εν αυτοίς δεν αναγράφεται η αιτία της απολύσεως και η ημερομηνία της εις την Εφημερίδα της Κυβερνήσεως δημοσιεύσεως του Δ/τος ή της αποφάσεως περί απολύσεως ή παραιτήσεως, ως και η χρονολογία της μετά την δημοσίευσιν επιδόσεως του εγγράφου, δι’ ου τοις εκοινοποιήθη το Δ/μα ή η απόφασις, δέον να υποβάλωσιν επιπλέον και πιστοποιητικόν της αρμοδίας αρχής, δι’ ου να βεβαιούνται αμφότεραι αι ως άνω χρονολογίαι ως και η αιτία της απολύσεως· και β)Πιστοποιητικόν του αρμοδίου δημάρχου ή προέδρου κοινότητος βεβαιούν λεπτομερώς την ηλικίαν και την οικογενειακήν κατάστασιν του ησφαλισμένου (άγαμος, έγγαμος, χήρος, διεζευγμένος, την χρονολογίαν εκάστου των τελεσθέντων γάμων, τα εξ εκάστου τούτων αποκτηθέντα τέκνα, την ηλικίαν και την οικογενειακήν κατάστασιν τούτων κλπ.). 2.Προς απονομήν συντάξεως εις οικογενείας θανόντων ησφαλισμένων δέον να υποβληθώσιν υπό τοιούτων εις το ταμείον: α)τα υπό στοιχείον α΄ της προηγουμένης παραγράφου δικαιολογητικά αποδείξεως του χρόνου ασφαλίσεως του θανόντος, β)αντίγραφον της ληξιαρχικής πράξεως του θανάτου του ησφαλισμένου και πιστοποιητικόν του αρμοδίου δημάρχου ή προέδρου κοινότητος βεβαιούν λεπτομερώς την οικογενειακήν τούτου κατάστασιν (άγαμος, έγγαμος, χήρος, διεζευγμένος, χρονολογία τελέσεως των γάμων, ότι η χήρα σύζυγος ή χήρα μήτηρ διατελεί εισέτι εν χηρεία, αποκτηθέντα εξ εκάστου των γάμων τέκνα μετά της ηλικίας και οικογενειακής των καταστάσεως, δηλ. έγγαμα ή άγαμα, ηλικίαν και οικογενειακήν κατάστασιν γονέων και θηλέων αδελφών κλπ.). 3.Προς απονομήν συντάξεως εις οικογενείας θανόντων συνταξιούχων υποβάλλονται μόνον τα ανωτέρω εν παρ. 2 υπό στοιχείον β΄ έγγραφα. Σελ. 118 4.Προκειμένου περί απονομής συντάξεως εις οικογενείας θανόντων αγάμων ή εν χηρεία ή εν διαζεύξει άνευ τέκνων ησφαλισμένων ή συνταξιούχων δέον να υποβληθώσιν εις το ταμείον, πλην των ως άνω εν παρ. 2 δικαιολογητικών, και 1)επίσημον αντίγραφον της επιδοθείσης προς την αρμοδίαν οικονομικήν εφορείαν δηλώσεως κληρονομίας (έστω και αρνητικής), 2)επίσημον αντίγραφον της εγκαταλειφθείσης τυχόν διαθήκης ή βεβαίωσις περί μη υπάρξεως τοιαύτης, 3)πιστοποιητικά ιδιοκτησίας του υποθηκοφύλακος του τόπου της τε καταγωγής και της κατοικίας του αποβιώσαντος και των αιτουμένων την σύνταξιν προσώπων, εξ ων να εμφαίνεται η εις ακίνητα περιουσιακή τούτων κατάστασις, και 4)πιστοποιητικόν του αρμοδίου δημάρχου ή προέδρου κοινότητος περί της εν γένει οικογενειακής καταστάσεως και του ετησίου εισοδήματος του τε θανόντος και των αιτούντων σύνταξιν μελών της οικογενείας του, ως και αν ταύτα συνετηρούντο ή ου παρά του αποβιώσαντος. Άρθρ.4.-Δια την αναγνώρισιν του γάμου και των εκ τούτου τέκνων απαιτείται υποβολή αντιγράφων των οικείων ληξιαρχικών πράξεων. Το διοικητικόν συμβούλιον του ταμείου δύναται εις περίπτωσιν αμφιβολιών να ζητήση προς διαπίστωσιν της υπάρξεως των δικαιωμάτων συνταξιοδοτήσεως ή απορίας και άλλα δικαιολογητικά. Δύναται επίσης να αρκεσθή δια την διαπίστωσιν της υπάρξεως δικαιώματος ή απορίας και εις ολιγώτερα δικαιολογητικά, εφ’ όσον εκ τούτων κρίνεται υπό τούτου ότι υφίσταται πράγματι το δικαίωμα της συνταξιοδοτήσεως ή η απορία της οικογενείας του θανόντος. 39.Γ.γ.1 Απονομή συντάξεων Ταμείου Νομικών 